СЦЕНАРИЙ ЗА ЗАВЪРШВАНЕ НА ПЪРВИ КЛАС.

Лятно пътешествие по въздух, суша и вода, в Космоса и на много необичайни места в търсене съкровищата на познанието и силата на човешкия дух

Предварителна подготовка:

*Костюми:* Момчетата са с моряшки фанелки, шапки и превръзка на окото-пирати.

Момичетата са с пъстри блузки и полички от торбички с гирлянди цветя-островитянки.

*Покани:* За тържеството всеки един от родителите е получил покана, навита на свитък и запечатана в изрисувана бутилка.

ТЕКСТ ЗА ПОКАНАТА

Мили наши родители, приятели и близки,

Каним Ви на кораба „Мечтатели”, за да направим заедно чудно лятно пътешествие по въздух, суша и вода, в Космоса и на много необичайни места. С общи усилия ще открием съкровищата на познанието и силата на човешкия дух. Поемаме на път на 20 май 2011 година в 17.00 часа. Сборен пункт-класната стая.

Пламъчетата от първи-в-клас и техните учителки

*Сандъче*: Красиво опаковано, оставено на видно място в класната стая.

*Рибки:* Изрязани рибки от цветна хартия, на гърба на всяка има по една дума, с номерче, така че при събирането не всички рибки, се получава инструкция, например: „Съкровището е в раклата, раклата е върху бюфета, ...”

*Разделяне на отбори:* Децата са разделени на отбори от по трима, като на всеки отбор има по една мишка и един пъзел.

НАЧАЛО:

Дете: Уважаеми родители и гости, приятели! Ето, че неусетно измина първата година в родното училище. Заедно с вас и нашите учителки ние растяхме, учихме, преодолявахме трудности и се забавлявахме!

Дете: Вие винаги бяхте до нас. Благодарим ви за подкрепата и обичта! Днес последният ни час ще бъде едно необикновено пътешествие!

Дете: Като си помагаме в отборите, заедно ще посетим чудни места в търсене съкровищата на познанието и силата на човешкия дух. Какво точно е това, ще разберем, като ги открием.

Дете: Намерим ли ги - те ще останат с нас цял живот, ще ни помагат да не се отчайваме и да печелим най-важните битки!

Всички: И тъй да тръгнем на път с песен 1. /Песен „Капитан”/

А/ Първа спирка: Интересни задачи за познавачи. ***(за да отворите документа за редактиране, щракнете с десен бутон над иконата и изберете Presentation Object/Edit )***



Броилка на английски за живата рибка.

Всяка вярна задача носи рибка с дума. /Събират ги./

Б/ Втора спирка: Остров Трудни правила



/ На дъската – тест с Mouse Mischief. Верен отговор носи рибка/

В/ Полуостров: Най - красивата земя на света



Учител: Ето ви на полуостров Най-красивата земя на света. Как мислите, коя е тя? България

„ Едно винаги съм знаел и помнил - човек без земята си е нищо. Каквото и да прави, където и да отиде, той винаги ще чувства ония невидими нишки, които го свързват с България.”

Йордан Милев

Стихотворение „ Родна стряха”- Ран Босилек

Стихотворение” Какво си, родино”- Л. Зашева

Песен „ Родина”

Стихотворение „Отечество любезно”-Иван Вазов

Стихотворение” Родна реч”-Ран Босилек – звучи в презентацията

Стихотворение „Аз съм българче”- Иван Вазов – рецитират го всички деца.

Г/ Планета: Познай приказката



Д/ Страшната гора на загадъчните неща

/За всеки отбор е приготвен плик с картинка-пъзел. Да наредят пъзела, получава се космически кораб./



Е/ Последна спирка: И ний сме дали нещо на света /По време на презентацията, в частта за Валя Балканска, звучи песента „Излел е Дельо хайдутин”/



/От думите, които са написани на гърба на рибките, децата сглобяват инструкция и намират сандъчето. Виждат съкровищата. Учителят раздава свидетелства, характеристики и свитъци – списък с книгите за четене през лятната ваканция./

Поздрав от директор, родител, почерпка

Танц на финала, в нашия случай – „Ламбада”, но би могла да се използва всяка любима актуална музика.



Л. Зашева